Et på én gang chikt og bæredygtigt tip - I LOVE BEAUTY / Charlotte Torpegaard
Hvis du følger os på Instagram (hvis ikke, er du mere end velkommen her), har du ganske sikkert set os omtale en af tidens helt store neglelaktrends, nemlig at bruge forskellige toner på neglene. Det kan være helt forskellige farver, som fx de nye rosa/mint/mineral-lakker, der nærmest inviterer til det, eller det kan være mere klassisk med forskellige røde toner eller kombinationen rød og pink. Og det kan være blot en enkelt negl, der har en anden tone eller forskellige på dem alle.
Backstage kalder de det for multicolor manicure.
Udover at skabe lidt kulør på tilværelsen (guderne skal vide, at mange af os kan trænge til det efter de sidste par måneder) er det også en virkelig god måde at få brugt sine lakrester op. De fleste af os har den slags rester stående hjemme i skabet, som vi ikke nænner at smide ud, velvidende at der ikke er nok tilbage til at lave en velplaceret manicure.
Voila, chik tone-i-tone-trend og oprydning i skønhedsskabet på én og samme tid. Win-win.
bæredygtigneglelaktone i tone
Den 18. juni 2020 • Af Charlotte Torpegaard
Forrige indlæg ... og 4 andre bestsellers der er tilbage på hylderne
Næste indlæg Det hedder selvfølgelig en håndmist når det kommer fra Amly